**UGOVOR O POSLOVNOJ SARADNJI - SUBAGENTURI**

Sklopljen dana \_\_\_\_\_\_\_\_\_\_\_\_\_\_\_\_\_\_\_god. između

1.FALCON D.O.O. Tomaša Ježa 5, Beograd PIB: 100280453,MB:07470355 tel: 011 328511 i faks: 011 3285 565, koga zastupa Miodrag Abramović, direktor (u daljem tekstu FALCON) sa jedne strane i

2. ……………………………………………………………..PIB: ……………….MB:………………………. tel:..........................;

koga zastupa (u daljem tekstu SUBAGENT)

**Član 1.**

Predmet ovog Ugovora je regulisanje poslovne saradnje u okvirima registrovanih delatnosti saugovarača, radi zajedničkog istupanja na tržištu i realizacije programa FALCON**.**

**Član 2.**

FALCON ustupa pravo prodaje aranžmana iz programa iz tačke 1. i SUBAGENTA snabdeva

štampanim programima, cenovnicima i potrebnim propagandnim materijalom.

**Član 3.**

SUBAGENT će vršiti prodaju programa iz tačke 1. isključivo pod uslovima navedenim u programima i cenovnicima. Svaku telefonsku rezervaciju SUBAGENT potvrđuje najavom poslatom na fax ili mail. Najava podrazumeva da je SUBAGENT primio uplatu za prijavljeni aranžman. U prijavi, SUBAGENT navodi:

1.Objekat, termin korišćenja i specifikaciju usluga;

2.Prezimena i imena svih korisnika usluga kao i datum rodjenja za decu koja imaju popust i br. pasosa putnika.

**Član 4.**

FALCON potvrđuje svaku rezervaciju za aranžman faksom ili mail-om, najduže 24 sata nakon prijema pismene prijave. Potvrda rezervacije je u formi predračuna na ukupan iznos, umanjen za proviziju.

**Član 5.**

Provizija za aranžmane ugovara se prilikom dostave programa za određenu akciju (zimovanje, letovanje...) a iznosi maksimum 10% i obračunava se SUBAGENT-u kod konačne isplate aranžmana.

**Član 6.**

SUBAGENT prihvata obavezu da uplate vrši u skladu sa rokovima od strane FALCON-a, kako je to navedeno u pismenim programima ili na predračunima - potvrdama rezervacija (40 % uplata u roku od 48 h od potvrde rezervacije). Ukoliko se uplaćeni iznos ne uknjiži 72 h od momenta rezervacije, ista će biti automatski stornirana. FALCON nije dužna niti obavezna da dostavi vaučer za SUBAGENTOVOG korisnika usluga, niti da putnike primi na prevoz, ukoliko nije ispoštovan rok ili obim plaćanja. Ukoliko SUBAGENT ne uplati celokupan iznos u roku od najkasnije 15 dana pre započinjanja putovanja, rezervacija će bez obzira na uplaćeni deo biti stornirana, a uplaćeni iznos zadržan na ime otkazanih troškova.

**Član 7.**

FALCON je obavezna da poštuje i primenjuje svoje otkazne uzanse Opštih uslova putovanja pa ovu obavezu prenosi i na SUBAGENT-a.

**Član 8.**

Ovaj Ugovor je sačinjen u 2 (dva) istovetna primerka, od kojih svaka od Ugovorenih strana zadržava po 1 (jedan) primerak. Ovaj Ugovor se sklapa na neodređeno vreme i može se sporazumno raskinuti bez otkaznog roka, uz pismeno obavestenje, ukoliko dodje do povrede dobrih poslovnih običaja. U slučaju spora, nadležan je Trgovinski sud u Beogradu.

|  |  |
| --- | --- |
| Za FALCON  ………………………………. | Za SUBAGENTA  …………………………… |
|  |  |
| Miodrag Abramović,  direktor |  |